მუჰამედ ენ-ნასერი

მუჰამედ ენ-ნასერი (დ. 21 მარტი, 1934) — ტუნისელი პოლიტიკოსი, რომელიც ტუნისის პრეზიდენტის მოვალეობას ასრულებდა On the official website of the President of Tunisia, Ennaceur is considered to be the sixth president 91 დღის განმავლობაში — 2019 წლის 25 ივლისს პრეზიდენტ ბეჟი კაიდ ესებსის გარდაცვალებიდან, 2019 წლის 23 ოქტომბრამდე, სანამ პრეზიდენტის თანამდებობას კაის საიდს, 2019 წლის ტუნისის საპრეზიდენტო არჩევნებში გამარჯვებულს, გადააბარებდა. 2014 წლიდან იგი ასევე იყო ხალხის წარმომადგენელთა ასამბლეის თავმჯდომარე და მმართველი პარტიის, „ნიდა ტუნესის“ (Nidaa Tounes) ლიდერი. მანამდე, 1970-იან და 1980-იან წლებში, პრეზიდენტ ჰაბიბ ბურგიბას მმართველობისას, მას სოციალურ საქმეთა მინისტრის თანამდებობა ეკავა, რაც მოგვიანებით, 2011 წელს, ღანუშისა და ესებსის გარდამავალ მთავრობებშიც გაიმეორა.

ენ-ნასერი იყო ტუნისის სოციალური სამართლის ასოციაციის (Revue tunisienne de droit social) და ელ-ჯემის საერთაშორისო სიმფონიური მუსიკის ფესტივალის დამფუძნებელი დირექტორი.

2014 წლის 4 დეკემბერს იგი ხალხის წარმომადგენელთა ასამბლეის თავმჯდომარედ აირჩიეს; მან დამსწრე 214 დეპუტატიდან 176-ის მხარდაჭერა მოიპოვა. პრეზიდენტ ბეჟი კაიდ ესებსის გარდაცვალების შემდეგ, ენასერმა პრეზიდენტის თანამდებობა ტუნისის კონსტიტუციით გათვალისწინებული მემკვიდრეობითობის წესის შესაბამისად დაიკავა.

კარიერა
250px|მინი
მუჰამედ ენ-ნასერმა დიპლომი ტუნისის უმაღლეს კვლევათა ინსტიტუტში (Institut des Hautes Études de Tunis) აიღო, ხოლო სოციალური სამართლის დოქტორის ხარისხი პარიზის პანთეონ-სორბონის (Paris 1 Pantheon-Sorbonne) უნივერსიტეტში მიენიჭა. მისი სადოქტორო ნაშრომი ეხებოდა შრომის საერთაშორისო ორგანიზაციასა და სოციალური სამართლის განვითარებას ტუნისსა და ლიბიაში.

კარიერის დასაწყისში იგი მუშაობდა UNICEF-ის (1963–64) და გაეროს სოციალური განვითარების კვლევითი ინსტიტუტის (1966–72) საბჭოებში. იგი იყო ტუნისის საზღვარგარეთ მომუშავეთა ოფისის გენერალური კომისარი (1973–74), თავმჯდომარეობდა დასაქმების მსოფლიო კონფერენციას (1976) და არაბული ლიგის სოციალურ საქმეთა ბიუროს (1980–83). 1991-დან 1996 წლამდე იგი მოღვაწეობდა აფრიკული ჯგუფის კოორდინატორად მსოფლიო სავაჭრო ორგანიზაციაში და ხელმძღვანელობდა ტუნისის მუდმივ წარმომადგენლობას ჟენევაში, გაეროს ოფისში. 2000 წლიდან მან მუშაობა დაიწყო კორპორაციული სოციალური პასუხისმგებლობის აუდიტორად და საერთაშორისო კონსულტანტად. 2005 წელს იგი გახდა გაეროს გლობალური შეთანხმების (United Nations Global Compact) კოორდინატორი ტუნისში.

საერთაშორისო კარიერის პარალელურად, მუჰამედ ენ-ნასერს ტუნისში არაერთი პოლიტიკური თანამდებობა ეკავა. 1972–73 წლებში იგი იყო სუსის (Sousse) გუბერნატორი, ხოლო ორჯერ — 1974-დან 1977-მდე და 1979-დან 1985 წლამდე — სოციალურ საქმეთა მინისტრი. 2011 წლის ტუნისის რევოლუციის შემდეგ იგი კვლავ დაინიშნა სოციალურ საქმეთა მინისტრად მოჰამედ განუშისა და ბეჟი კაიდ ესებსის მთავრობებში.

250px|მინი
2014 წლის თებერვალში იგი შეუერთდა პარტია „ნიდა ტუნესს“ (Nidaa Tounes) და მისი ვიცე-პრეზიდენტი გახდა. 2014 წლის 4 დეკემბერს იგი ხალხის წარმომადგენელთა ასამბლეის თავმჯდომარედ (სპიკერად) აირჩიეს; მან შესაძლო 217 ხმიდან 176 მოიპოვა და გახდა პალატის პირველი პრეზიდენტი 2014 წლის ტუნისის კონსტიტუციის მიღების შემდეგ. 31 დეკემბერს, მას შემდეგ, რაც ბეჟი კაიდ ეს-სებსი რესპუბლიკის პრეზიდენტი გახდა, ენ-ნასერმა იგი „ნიდა ტუნესის“ პარტიის დროებითი ხელმძღვანელის თანამდებობაზე შეცვალა.

25 ივლისს, ესებსის გარდაცვალებიდან მალევე, ენ-ნასერმა საყოველთაო მიმართვაში განაცხადა, რომ კონსტიტუციის შესაბამისად, იგი პრეზიდენტის მოვალეობის შემსრულებელი ხდებოდა. ტუნისის კონსტიტუციის 84-ე მუხლის თანახმად, პრეზიდენტის მოვალეობის შემსრულებელს უფლებამოსილება მაქსიმუმ 90 დღის ვადით ეძლევა, რაც იმას ნიშნავდა, რომ ენასერის ვადა 2019 წლის 23 ოქტომბერს იწურებოდა. მიუხედავად იმისა, რომ საპრეზიდენტო არჩევნები ისედაც დაგეგმილი იყო 17 ნოემბრისთვის, არჩევნების დამოუკიდებელმა უმაღლესმა ორგანომ თარიღი 15 სექტემბრამდე გადმოწია, რათა მუდმივი მემკვიდრე თანამდებობაზე 23 ოქტომბრისთვის უკვე ყოფილიყო.Tunisie: l'élection présidentielle reprogrammée au 15 septembre Le Figaro, 25 July 2019

პირადი ცხოვრება
მუჰამედ ენ-ნასერი დაქორწინებულია სირენ მონსტრეზე (Siren Mønstre), რომელიც წარმოშობით ნორვეგიელია (ქალაქ ბერგენიდან). მათ ერთმანეთი პარიზში სტუდენტობისას გაიცნეს და უკვე 60 წელზე მეტია, რაც ქორწინებაში იმყოფებიან. მათ ხუთი შვილი ჰყავთ.

ჯანმრთელობა
2019 წლის ივლისის ბოლოს, მისი წინამორბედის, ბეჟი კაიდ ესებსის გარდაცვალებიდან მალევე, გავრცელდა ინფორმაცია, რომ ენასერის ჯანმრთელობის მდგომარეობა გაუარესდა.

საპატიო წოდებები

ტუნისის ეროვნული ჯილდოები
:
დამოუკიდებლობის ორდენის დიდი კორდონი.
რესპუბლიკის ორდენის დიდი კორდონი.
ოქროს შრომის მედალი.

უცხოური ჯილდოები
:ლეოპოლდის ორდენის დიდი კორდონი.
: დამსახურების ეროვნული ორდენის დიდი ოფიცერი.
: გერმანიის ფედერაციული რესპუბლიკის დამსახურების ორდენის მეთაური.
: კოტ-დ'ივუარის ეროვნული ორდენის დიდი ოფიცერი.
: ლუქსემბურგის დიდი საჰერცოგოს დამსახურების ორდენის დიდი ჯვარი.
: ორანჟ-ნასაუს ორდენის დიდი ჯვრის რაინდი.
: ბრიტანეთის იმპერიის ორდენის საპატიო რაინდ-კომანდორი.

იხილეთ აგრეთვე
ტუნისის პრეზიდენტი

სქოლიო

კატეგორია:დაბადებული 1934
კატეგორია:ცოცხალი ადამიანები 
კატეგორია:ტუნისელი პოლიტიკოსები
კატეგორია:დაბადებული 21 მარტი